Kiittäkää Herraa!
Kaikk’ kiittää suurta Jumalaa.
 Kaikk’ kunniaasi julistaa,
 Oi Herra kaikkivoiva!
 Sua taivaan voimat kunnioi,
 Sua ylistääpi aamukoi
 Ja maakin vihannoiva.
 Oi enkö sitte minä myös,
 Mä kruunu kaiken luomistyös,
 Sun ylistyksees ääntäni
 Haartaasti yhteen liittäisi?
 Sä kaikki voit,
 Sä kaikki loit
 Ja vartioit.
 Sua kaikest’ enkö kiittäisi!

 Kaikk’ kuningasten kuningas,
 Vallitset voimansanallas
 Ja toimit kaikki taiten.
 Sä tahtos jälkeen suuret viet
 Ja määräät pienimpäinkin tiet,
 Kaikk’ kaunihisti kaiten.
 Niin ihmiset kuin eläimet
 Sä riistoin runsain ravitset.
 Tomusta köyhät korotat
 Ja maahan kaadat mahtajat,
 Ja tyhmäin työt
 Sä tyhjiin lyöt,
 Siks päivät yöt
 Sun apuus heikot turvaavat.

 Sä suuri olet, Jumala!
 Sen, minkä särki saatana,
 Sä terveeksi taas laitoit.
 Sen käärmejuonet tyhjäks teit
 Ja helvetiltä voiton veit
 Ja kuolon odan taitoit.
 Niin taivas meille avoin on,
 Niin kuoleva taas kuoloton.
 Siks Herraa kunnioittakoon,
 Sen kanssa käyden sovintoon,
 Kaikk’ kansat maan!
 Ja riemuissaan
 Täst’ armostaan
 Kaikk’ kiitostansa veisatkoon!